sa inyoy walang nagngangalang tales, sino man sa inyoy hindi siyang nakagawa ng kasalanan! ang mga pangalan ninyoy luis habana, matias belarmino, nicasio eigasani, cayetano de jesus, mateo elejorde, leandro lopez, antonino lopez, silvestre ubaldo, manuel hidalgo, paciano mercado, kayo ang boong bayan ng kalamba!. lininis ninyo ang inyong mga bukirin, ginugol ninyo sa kanila ang boong buhay, ang mga naimpok, mga pagpupuyat, pagtitipid, at pagkatapos ay inalis sa inyo, pinalayas kayo sa inyong mga tahanan at ipinagbawal sa iba ang kayoy patuluyin! hindi pa nasiyahang lapastanganin ang katwiran kundi niyurakan sampu ng mga banal na kaugalian ng inyong bayan. naglingkod kayo sa hari at sa espana, at ng sa ngalan nilay pinag usig ninyo ang katwiran ay itinapon kayot sukat ng hindi man linitis, inilayo kayo sa yakap ng inyong mga asawa at sa halik ng inyong mga anak. mahigit sa tiniis ni kabisang tales ang tiniis ng bawat isa sa inyo, ngunit gayon man, ay wala sa inyong naghiganti.